หุ้นปิดบวกเล็กน้อย0.11จุด
ตลาดหุ้นปิดบวก0.11จุด ที่ระดับ875.18จุด มูลค่า 32,057.70 ล้านบาท หลังแกว่งตัวในกรอบแคบตลอดวัน
9 ส.ค. 2553

ตลาดหุ้นปิดบวก0.11จุด ที่ระดับ875.18จุด มูลค่า 32,057.70 ล้านบาท หลังแกว่งตัวในกรอบแคบตลอดวัน
ตลาดหุ้นแกว่งตัวในกรอบแคบๆ ปิดซื้อขายที่ระดับ 875.18 จุด เพิ่มขึ้น 0.11 จุด หรือ 0.01% มูลค่าการซื้อขาย 32,057.70 ล้านบาท โดยระหว่างวันดัชนีแตะระดับสูงสุดที่ 877.76 จุดและอ่อนตัวลงต่ำสุดที่ 873.39 จุด
นายรักพงษ์ ไชยศุภรากุล ผู้จัดการส่วนวิจัยและเศรษฐกิจกลยุทธ์  บริษัทหลักทรัพยเคจีไอ (ประเทศไทย) กล่าวว่า ภาพรวมตลาดหุ้นแกว่งตัวในกรอบแคบๆ หลังจากตัวเลขจ้างงานของสหรัฐออกมาไม่ค่อยดี ทำให้นักลงทุนกังวลและขายหุ้นขนาดใหญ่ออกมา อีกทั้งต้องติดตามการประชุมนโยบายการเงินของธนาคารกลางสหรัฐหรือ เฟดในวันที่ 10ส.คนี้ รวมทั้งสหรัฐอาจมีการประกาศมาตรการออกมาเพิ่มเติมทำให้นักลงทุนรอดู
นักวิเคราะห์หลักทรัพย์อีกราย กล่าวว่า กลยุทธ์การลงทุนในช่วงนี้แนะนำ เลือกลงทุนรายตัว เนื่องจากใกล้วันหยุดติดต่อกันหลายวันอาจมีแรงขายทำกำไรออกมา ประกอบกับมีหุ้นขนาดใหญ่หลายๆ ตัวขึ้นเครื่องหมาย XD เพื่อกำหนดสิทธิรับเงินปันผล เช่น หุ้นปูนซิเมนต์ไทย (SCC) ที่ขึ้น XD ในวันนี้ (9 ส.ค.)นี้ ส่งผลให้ราคาหุ้นอ่อนตัวลง 4 บาทมาปิดที่ 261 บาท และในวันที่ 10 ส.ค.นี้ หุ้นที่ขึ้น XD ได้แก่ หุ้นปตท.สผ.(PTTEP) หุ้นปูนซีเมนต์นครหลวงไทย (SCCC) ซึ่งจะมีผลต่อตลาดโดยรวมได้
อย่างไรก็ตามประเมินประเมินแนวต้านดัชนีไว้ที่ 883-890 จุด แนวรับ 870-865 จุด โดยแนวโน้มวันพรุ่งนี้ยังต้องติดตามตลาดหุ้นต่างประเทศ    
สำหรับ 5 อันดับหุ้นที่มีมูลค่าการซื้อขายสูงสุดในช่วงเช้าได้แก่
TRUE   ปิดที่ 5.90 บาท ลดลง 0.65 บาท หรือ -9.92% มูลค่าการซื้อขาย  4,082.03 ล้านบาท
BTS  ปิดที่ 0.91 บาท เพิ่มขึ้น 0.01 บาท หรือ +1.11%  มูลค่าการซื้อขาย 2,040.62 ล้านบาท
CPF ปิดที่ 25.25 บาท เพิ่มขึ้น 0.25 บาท หรือ +1.00%มูลค่าการซื้อขาย   1,575.68 ล้านบาท
TCAP ปิดที่ 31.00 บาท เพิ่มขึ้น 1.25 บาท หรือ +4.20%มูลค่าการซื้อขาย    1,176.23 ล้านบาท
ITD ปิดที่  3.16 บาท เพิ่มขึ้น 0.18 บาท หรือ +6.04%มูลค่าการซื้อขาย  1,150.38 ล้านบาท